Ríkisstjórn Íslands á fundi sínum fyrr á árinu áður en Áslaug Arna Sigurbjörnsdóttir bættist í hópinn en hún gegnir embætti dómsmálaráðherra.mbl.is / Árni Sæberg Sjálfstæðisflokkurinn fengi 24 prósent atkvæða og myndi bæta við sig manni frá síðustu kosningum , samkvæmt nýjum Þjóðarpúlsi Gallup . Tæplega 51 prósent þeirra sem taka afstöðu styðja ríkisstjórnina , hins vegar væri hún fallin ef gengið yrði til kosninga nú . Þetta kemur fram á vef RÚV . Rúmlega 16 prósent sem taka afstöðu segjast myndu kjósa Samfylkinguna og ríflega 12 prósent Miðflokkinn . 12 prósent myndu kjósa Vinstri hreyfinguna - grænt framboð og rúmlega 11 prósent Viðreisn . Um 10 prósent myndu kjósa Pírata , næstum 8 prósent myndu kjósa Framsóknarflokkinn , um 4 prósent Flokk fólksins og 3 prósent Sósíalistaflokkinn . Samfylkingin myndi bæta við sig 4 þingmönnum og fengi 11 menn kjörna . Miðflokkurinn myndi bæta við sig einum þingmanni ef gengið yrði til kosninga núna en hann fékk 7 menn kjörna í síðustu kosningum . Vinstri græn missa 3 þingmenn og myndu ná 8 inn á þing , Viðreisn myndi bæta við sig 4 þingmönnum og Píratar stæðu í stað með sex þingmenn . Framsóknarflokkurinn fékk 8 þingmenn í síðustu kosningum en nú fengi hann 5 . Flokkur fólksins sem fékk 4 þingmenn í kosningum fengi engan fulltrúa kjörinn .